**Rámcová dohoda o príprave, dovoze a výdaji stravy**

uzatvorená v zmysle § 269 ods. 2 zákona č. 513/1991 Zb. Obchodný zákonník v platnom znení (ďalej len „Obchodný zákonník“) a ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“*)*

**Článok I**

**Zmluvné strany**

**Objednávateľ**

**Názov: Stredná odborná škola**

**Sídlo:** Jesenského 903, 980 61 Tisovec

**IČO:** 00 161 632

**Zastúpenie:** Ing. Anna Kožiaková, riaditeľka

**Číslo účtu:** IBAN SK54 8180 0000 0070 0039 3758, vedený v Štátnej pokladnici Bratislava

**Telefonický kontakt:** 0918320440, 0475493212

**e-mail:** sostisovec@sostisovec.eu

**(ďalej len „objednávateľ“)**

**a**

**Poskytovateľ**

**Názov:**

**Sídlo:**

**IČO:**

**Zapísaný v Obchodom registri Okresného súdu ................., oddiel: ................., vložka číslo: ......**

**Zastúpenie:**

**Číslo účtu:** IBAN ....................., vedený v ..........................

**Telefonický kontakt:**

**e-mail:**

**(ďalej len „poskytovateľ“)**

**Článok II**

**Úvodné ustanovenie**

Táto Rámcová dohoda o príprave, dovoze a výdaji stravy (ďalej len „rámcová dohoda“) sa uzatvára ako výsledok verejného obstarávania v zmysle zákona o verejnom obstarávaní. Objednávateľ na obstaranie predmetu tejto rámcovej dohody použil postup verejného obstarávania – zákazka s nízkou hodnotou podľa § 117 zákona o verejnom obstarávaní.

**Článok III**

**Predmet rámcovej dohody**

1. Predmetom rámcovej dohody je úprava práv a povinností poskytovateľa a objednávateľa pri zabezpečovaní stravovania, ktoré pozostáva z prípravy, dovozu a výdaja stravy pre žiakov navštevujúcich Strednú odbornú školu, žiakov  školského internátu pri SOŠ v Tisovci a zamestnancov Strednej odbornej školy . Poskytovateľ zabezpečí pre objednávateľa počas doby trvania tejto rámcovej dohody

prípravu, dovoz a výdaj stravy ktorá pozostáva z raňajok, obeda a večere vo Výdajnej školskej jedálni pri Strednej odbornej škole, Jesenského 903, 980 61 Tisovec.

1. Poskytovateľ za zaväzuje, že zabezpečí vo vlastnom mene, na vlastný účet, riadne a včas pre objednávateľa predmet rámcovej dohody v súlade so zmluvnými podmienkami dohodnutými v tejto rámcovej dohode a jej prílohách.
2. Objednávateľ sa zaväzuje v rozsahu a spôsobom uvedeným v tejto rámcovej dohode platiť poskytovateľovi dojednanú cenu za poskytnuté služby.
3. Službou sa na účely tejto rámcovej dohody rozumie zabezpečenie:
4. prípravy stravy poskytovateľom v dohodnutej kvalite, rozsahu a cene na základe požiadaviek objednávateľa a ich doručenie v termínoch a na miesto určené objednávateľom;
5. dovozu stravy na miesto plnenia predmetu zákazky;
6. výdaja stravy v mieste plnenia predmetu zákazky.
7. Strava bude dodávaná denne, okrem víkendov, školských prázdnin a sviatkov, v počte a druhu podľa aktuálnej potreby objednávateľa nasledovne:

* raňajky: minimálne jeden druh jedla
* obed: minimálne tri druhy jedla
* večera: minimálne dva druhy jedla

1. Strava bude pripravovaná vhodnou pestrosťou. Jedálny lístok bude zostavovaný tak, aby strava spĺňala všetky energetické a výživové hodnoty podľa zákona č. 103/2015 Z. z~~.~~ o ochrane, podpore a rozvoji verejného zdravia a o zmene a doplnení niektorých zákonov v spojení s ustanoveniami zákona č. 330/2009 Z. z. Vyhlášky Ministerstva školstva Slovenskej republiky o zariadení školského stravovania. Jedlá sa nebudú opakovať v rozmedzí 2 týždňov. Technologické postupy prípravy stravy zodpovedajú štandardom tak, aby zostala zachovaná výživová hodnota poskytovanej stravy. Strava sa bude pripravovať zo surovín, ktoré zodpovedajú bezpečnosti potravín. Strava bude porciovaná v zmysle normatívov uvedených v každom jedálnom lístku tak, aby gramáž stravy zodpovedala požiadavkám stravovania. Varnice, termoboxy a iné prepravné nádoby budú umývané v zmysle HACCP v priestoroch poskytovateľa stravy.
2. Objednávateľ nahlasuje aktuálny počet jedál deň vopred pred prípravou stravy poskytovateľom.

**Článok IV**

**Miesto, dovoz a výdaj plnenia predmetu rámcovej dohody**

1. Prípravu, dovoz a výdaj stravy zabezpečuje poskytovateľ nepretržite do sídla objednávateľa Jesenského 902, 980 61 Tisovec
2. Strava bude pripravovaná tak, aby boli dodržané podmienky stanovené pre prevoz tepelne upravenej stravy tak, aby jej teplota a čas zodpovedali požiadavkám HACCP a dovážaná do prevádzky príslušného zariadenia Výdajná školská jedáleň pri Strednej odbornej škole, Jesenského 903, 980 61 Tisovec nasledovne:
3. Raňajky / R /: v čase od 6:30 hod. do 7:30 hod.,
4. Obed / O /: v čase od 12:00 hod. do 14:00 hod.,
5. Večera / V /: v čase od 17:30 hod. do 18:30 hod.
6. Poverenou osobou objednávateľa za hlásenie počtu jedál a času nahlasovania a odhlasovania stravy pre jednotlivé dni je ............................., t.č.: ...................
7. Poverenenou osobou konať za poskytovateľa v rozsahu tejto rámcovej dohody je ..................... t.č.: ..................
8. Doba plnenia rámcovej dohody je do 30.06.2024 od nadobudnutia účinnosti rámcovej dohody.

**Článok V**

**Cena a platobné podmienky**

1. Celková cena za poskytnuté služby počas trvania tejto rámcovej dohody neprekročí sumu:

* bez DPH: ..................... EUR
* DPH .... %: ..................... EUR
* s DPH: ............................. EUR, slovom: ...................................................... EUR.

1. Celková cena je uvedená aj v prílohe č. 2 – Návrh na plnenie kritérií tejto rámcovej dohody a zahŕňa v sebe aj všetky materiálové, osobné, dopravné, režijné a prípadné všetky ostatné náklady súvisiace s dodaním predmetu zákazky, resp. s plnením predmetu rámcovej dohody. Hodnota stravnej jednotky zahŕňa náklady na suroviny aj náklady na prípravu, dovoz a výdaj stravy.
2. Percentuálne rozpočítanie ceny na jednotlivé zložky stravy je uvedené v prílohe č. 1 Podrobná špecifikácia služieb tejto rámcovej dohody.
3. Zmluvne dohodnutú cenu je možné meniť v prípade, ak sa mení cena DPH, z dôvodu zmeny cien potravín, energií a ostatných nákladov, a to len na základe dohody zmluvných strán uzavretej v písomnej forme ako dodatok k rámcovej dohode. Ak objednávateľ so zmenou nesúhlasí, má poskytovateľ právo ukončiť zmluvný vzťah oznámením o odstúpení od rámcovej dohody.
4. Poskytovateľ vystaví objednávateľovi za každý ukončený kalendárny mesiac faktúru podľa skutočne odobratého množstva, t.j. počtu raňajok, obedov a večerí a to do 10. dňa nasledujúceho kalendárneho mesiaca plnenia predmetu rámcovej dohody poskytovateľom. Faktúra je splatná do 30 dní odo dňa doručenia faktúry objednávateľovi.
5. Každá faktúra poskytovateľa musí mať náležitosti daňového dokladu podľa platných právnych predpisov. Faktúry budú doručované v jednom vyhotovení na adresu objednávateľa uvedenú v záhlaví tejto rámcovej dohody.
6. Objednávateľ uhradí poskytovateľovi faktúru bezhotovostne v lehote splatnosti na číslo účtu poskytovateľa, ktoré je uvedené v záhlaví tejto rámcovej dohody.
7. Objednávateľ neposkytuje poskytovateľovi žiadne preddavky ani zálohové platby.
8. Poskytovateľ sa zaväzuje bezodkladne oboznamovať objednávateľa so všetkými skutočnosťami, ktoré majú vplyv alebo môžu mať vplyv na plnenie predmetu rámcovej dohody.

**Článok VI**

**Práva a povinnosti zmluvných strán**

1. Objednávateľ je povinný:
   1. Objednať u poskytovateľa prípravu, dovoz a výdaj stravy na nasledujúci deň vždy jeden deň vopred do 18:00 hodiny.
   2. Bezodkladne nahlásiť nepredvídateľné zmeny v počte a druhu stravy poverenej osobe poskytovateľa ..............................., t.č. .................
   3. Nahlásiť počet a druh stravy z týždenného jedálneho lístka vždy pri dodržaní dohodnutého času vo forme:

* raňajky ................. ks;
* obed ................. ks;
* večera ................. ks;

1. Poskytovateľ je povinný:
   1. Zabezpečovať prípravu, dovoz a výdaj stravy v súlade so všeobecne platnými právnymi predpismi, podľa platných receptúr, s dodržaním hygienických predpisov a noriem spotreby surovín.
   2. Zostavovať a predkladať objednávateľovi jedálne lístky s možnosťou pripomienkovania zo strany objednávateľa. Návrh týždenného jedálneho lístka bude objednávateľovi doručený vždy týždeň pred jeho platnosťou, t. j. v pondelok a objednávateľ odsúhlasí návrh jedálneho lístka do dvoch pracovných dní od doručenia návrhu jedálneho lístka poskytovateľom, t. j. do stredy. Konečná a aktuálna podoba jedálneho lístka musí byť vyhotovená vo forme:

* Raňajky – minimálne jeden druh jedla;
* Obed – minimálne 3 druhy jedla, ktorý bude pozostávať z polievky, hlavného jedla, z ktorého jedna možnosť bude šalát a vhodného nápoja;
* Večera – minimálne dva druhy jedál.
  1. Zabezpečovať údržbu a hygienu varníc a vozidiel na dovoz pripravovanej stravy tak, aby boli vylúčené zdravotné riziká a sekundárna kontaminácia dodávanej stravy.
  2. Zabezpečovať pre objednávateľa likvidáciu biologicky rozložiteľného kuchynského odpadu.
  3. Poskytovateľ sa zaväzuje uhrádzať náklady za spotrebu energií objednávateľovi na základe odpísaných údajov o spotrebe z vodomera a z elektromeru. Údaje sa odpisujú za prítomnosti oboch zmluvných strán. Objednávateľ vždy po skončení kalendárneho mesiaca vystaví faktúru a doručí ju poskytovateľovi.
  4. Poskytnúť objednávateľovi v prípade mimoriadnej udalosti zabezpečenie predmetu rámcovej dohody v rozsahu podľa tejto rámcovej dohody na dohodnuté miesto.
  5. Oznámiť zmeny jedálneho lístka objednávateľovi bezodkladne po ich uskutočnení.

**Článok VII**

**Zmluvné pokuty a sankcie**

1. V prípade poskytnutia neúplnej alebo nekvalitnej služby a v prípade neposkytnutia objednanej služby má objednávateľ právo uplatniť voči poskytovateľovi zmluvnú pokutu vo výške 750,00 EUR za každé porušenie zmluvnej povinnosti jednotlivo. Uplatnením zmluvnej pokuty podľa predchádzajúcej vety nezaniká objednávateľovi nárok na náhradu škody.
2. V prípade, ak poskytovateľ nezabezpečí výdaj stravy v časoch podľa čl. IV bod 2 tejto rámcovej dohody, zaplatí objednávateľovi zmluvnú pokutu v sadzbe 100,00 EUR za každé jedno takéto porušenie svojej povinnosti.
3. Poskytovateľ poskytne objednávateľovi zľavu formou odpočítanej hodnoty zmluvnej pokuty v preukázanej výške vo faktúre za príslušný mesiac, kedy došlo k porušeniu a ktorá bude osobitne vyznačená ako odpočítaná položka.
4. V prípade vzniku niektorého z dôvodov na odstúpenie od rámcovej dohody, je okrem odstúpenia od rámcovej dohody, poskytovateľ povinný zaplatiť objednávateľovi zmluvnú pokutu vo výške 25% z celkovej maximálnej zmluvnej ceny podľa čl. V bod 1 rámcovej dohody.
5. V prípade omeškania objednávateľa s platením faktúry za dodanú službu zaplatí objednávateľ poskytovateľovi zmluvnú pokutu vo výške 0,05% z nezaplatenej čiastky za každý deň omeškania.
6. Opakované poskytnutie neúplnej alebo nekvalitnej služby zakladá objednávateľovi právo na odstúpenie od rámcovej dohody.

**Článok VIII**

**Doba trvania rámcovej dohody a zánik rámcovej dohody**

1. Rámcová dohoda sa uzatvára na dobu určitú, a to do 30.06.2024 odo dňa nadobudnutia jej účinnosti alebo do vyčerpania finančného limitu uvedeného v čl. V bod 1 podľa toho, ktorá skutočnosť nastane skôr.
2. Dobu trvania tejto rámcovej dohody je možné predĺžiť písomným dodatkom v prípade vzniku mimoriadnej situácie, ktorá znemožní plnenie predmetu dohody v plnom rozsahu na jednej zo zmluvných strán.
3. Táto rámcová dohoda zaniká uplynutím doby, na ktorú bola uzavretá alebo vyčerpaním celkového finančného limitu.
4. Túto rámcovú dohodu je možné ukončiť písomnou dohodou zmluvných strán.
5. Objednávateľ je oprávnený odstúpiť od tejto rámcovej dohody z dôvodov podstatného porušenia zmluvných záväzkov poskytovateľa.
6. Poskytovateľ môže vypovedať rámcovú dohodu, ak objednávateľ je v omeškaní s úhradou ceny poskytovateľovi za plnenie predmetu rámcovej dohody. Výpovedná lehota je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
7. Odstúpenie od rámcovej dohody nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od rámcovej dohody, bude doručený druhej zmluvnej strane (spoločne alebo samostatne). V prípade pochybností o dátume doručenia sa má za to, že oznámenie bolo doručené 3. deň po jeho odoslaní.
8. Za podstatné porušenie zmluvného záväzku sa považujú najmä nasledovné skutočnosti:
9. poskytovateľ opakovane (minimálne 3x) bude v omeškaní s riadnym plnením predmetu rámcovej dohody v dohodnutých termínoch uvedených v čl. IV bod 2,
10. poskytovateľ opakovane (minimálne 3x) poruší povinnosti zabezpečovať dodávku stravy v kvalite a množstve stanovenej objednávateľom, poruší povinnosť zabezpečovať hygienicky nezávadnú stravu alebo, ak dodaná strava nezodpovedá podmienkam stanoveným všeobecne záväznými predpismi Slovenskej republiky.
11. poskytovateľ podal na seba návrh na vyhlásenie konkurzu,
12. bol podaný návrh na vyhlásenie konkurzu voči poskytovateľovi treťou osobou, pričom poskytovateľ je platobne neschopný, alebo je v situácii, ktorá odôvodňuje začatie konkurzného konania,
13. bol na majetok poskytovateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
14. poskytovateľ vstúpil do likvidácie alebo bola naňho zriadená nútená správa.
15. Pri odstúpení od rámcovej dohody zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od rámcovej dohody.

**Článok IX**

**Záverečné ustanovenia**

1. Táto rámcová dohoda nadobúda platnosť dňom podpisu obidvomi zmluvnými stranami a účinnosť dňom nasledujúcim po dnizverejnenia Zmluvy v Centrálnom registri zmlúv /www.crz.gov.sk/.
2. Poskytovateľ podpisom tejto rámcovej dohody vyhlasuje, že bol oboznámený s povinnosťou objednávateľa zverejniť obsah tejto rámcovej dohody v Centrálnom registri zmlúv /www.crz.gov.sk/ a že s týmto zverejnením výslovne súhlasí.
3. Zmluvné strany vyhlasujú, že v čase uzavretia rámcovej dohody im nie sú známe žiadne okolnosti, ktoré by bránili alebo vylučovali uzavretie tejto rámcovej dohody, resp. ktoré by mohli byť vážnou prekážkou k plneniu predmetu rámcovej dohody.
4. Právne vzťahy rámcovou dohodou výslovne neupravené sa riadia ustanoveniami Obchodného zákonníka a ostatnými platnými právnymi predpismi Slovenskej republiky.
5. Túto rámcovú dohodu je možné meniť písomnými dodatkami podpísanými oboma zmluvnými stranami, pričom tieto dodatky budú tvoriť neoddeliteľnú súčasť tejto rámcovej dohody.
6. Neoddeliteľnou súčasťou tejto rámcovej dohody je príloha č. 1 - podrobná špecifikácia služieb a príloha č. 2 - návrh na plnenie kritérií.
7. Rámcová dohoda je vyhotovená v dvoch rovnopisoch, z ktorých jeden obdrží poskytovateľ a jeden objednávateľ.
8. Zmluvné strany prehlasujú, že si rámcovú dohodu prečítali, jej ustanoveniam porozumeli, čo do obsahu i rozsahu, rámcová dohoda nebola uzatvorená v tiesni za nevýhodných podmienok a na znak súhlasu bez výhrad ju podpísali.

V Tisovci, dňa ........................... V ......................................, dňa ........................

.................................................... ....................................................

**Ing. Anna Kožiaková,** riaditeľka

Stredná odborná škola, Tisovec

Objednávateľ Poskytovateľ

**Príloha č. 1 Podrobná špecifikácia služieb**

Predmetom zákazky je zabezpečenie stravovania (príprava, dovoz a výdaj stravy) denne okrem víkendov, sviatkov a školských prázdnin v počte a hodnote stravnej jednotky nasledovne:

Predpokladaný počet jedál - **strava** na obdobie účinnosti rámcovej dohody je 93 868 ks v členení:

* raňajky: 78 ks/ deň, spolu: 29 328 ks,
* obed: 109 ks/ deň, spolu: 40 984 ks,
* večera: 78 ks/ deň, okrem piatkov, spolu: 23 556 ks.

Uvedené predpokladané počty jedál majú informatívny charakter a menia sa podľa aktuálnych požiadaviek objednávateľa.

Hodnota stravnej jednotky (SJ) musí byť maximálne vo výške **5,70 EUR na celý deň, t. j. spolu raňajky, obed, večera** Hodnota stravnej jednotky zahŕňa náklady na suroviny aj náklady na prípravu, dovoz a výdaj stravy. Hodnota stravnej jednotky bude rozčlenená nasledovne:

* raňajky: 21% z hodnoty stravnej jednotky t.j. ............... EUR *(vyplní uchádzač)*
* obed: 46% z hodnoty stravnej jednotky t.j. ............... EUR *(vyplní uchádzač)*
* večera: 33% z hodnoty stravnej jednotky t.j. ............... EUR *(vyplní uchádzač)*
* hodnota stravnej jednotky spolu ............... EUR *(vyplní uchádzač)*

Strava bude dodávaná denne okrem víkendov, sviatkov a školských prázdnin v počte a druhu podľa aktuálnej potreby objednávateľa:

* raňajky: minimálne jeden druh jedla
* obed: minimálne štyri druhy jedla, ktorý pozostáva z polievky, hlavného jedla (z ktorého jedna možnosť bude šalát) a vhodného nápoja
* večera: minimálne dva druhy jedla

Jedálny lístok bude zostavovaný tak, aby strava spĺňala všetky energetické a výživové hodnoty jedál v súlade s ustanoveniami zákona č. 330/2009 Z. z. Vyhlášky Ministerstva školstva Slovenskej republiky o zariadení školského stravovania. Jedlá sa nebudú opakovať v rozmedzí 2 týždňov. Strava sa bude pripravovať zo surovín, ktoré zodpovedajú bezpečnosti potravín. Strava bude porciovaná v zmysle normatívov uvedených v každom jedálnom lístku tak, aby gramáž stravy zodpovedala požiadavkám stravovania. Varnice, termoboxy a iné prepravné nádoby budú umývané v zmysle HACCP v priestoroch poskytovateľa stravy.

Pod pojmom zabezpečenie stravovania sa rozumie príprava, dovoz a výdaj raňajok, obedov a večerí podľa predom odsúhlaseného jedálneho lístka z možného výberu viacerých druhov, a to:

* raňajky: minimálne jeden druh jedla
* obed: minimálne štyri druhy jedla, z toho jedna možnosť bude šalát; obed obsahuje polievku, hlavné jedlo a vhodný nápoj
* večera: minimálne dva druhy jedla
* Návrh týždenného jedálneho lístka (pondelok až piatok) bude objednávateľovi doručený týždeň pred najneskôr v utorok predchádzajúceho týždňa. Konečná a aktuálna podoba jedálneho lístka musí byť vyhotovená vo forme:
* Raňajky – minimálne jeden druh jedla;
* Obed – minimálne 4 druhy jedla, ktorý bude pozostávať z polievky, hlavného jedla, z ktorého jedna možnosť bude šalát a vhodného nápoja ;
* Večera – minimálne dva druhy jedál.
* Návrh týždenného jedálneho lístka bude objednávateľovi doručený vždy týždeň pred jeho platnosťou, t. j. v pondelok a objednávateľ odsúhlasí návrh jedálneho lístka do dvoch pracovných dní od doručenia návrhu jedálneho lístka poskytovateľom, t. j. do stredy.
* Počet a druh stravy z týždenného jedálneho lístka si objednávateľ objednáva na základe aktuálnej potreby deň vopred v čase do 18.00 hod.
* Nepredvídateľné zmeny v počte a druhu stravy nahlási objednávateľ bezodkladne osobe poverenej poskytovateľom ............, č.t. ..................
* Počet a druh stravy z týždenného jedálneho lístka nahlási poverený zamestnanec objednávateľa vždy pri dodržaní dohodnutého času vo forme:
* raňajky: ................. ks,
* obed: ................. ks,
* večera: ................. ks,

Strava bude pripravovaná tak, aby boli dodržané podmienky stanovené pre prevoz tepelne upravenej stravy tak, aby jej teplota a čas zodpovedali požiadavkám HACCP a dovážaná do prevádzky príslušného zariadenia Výdajná školská jedáleň pri Strednej odbornej škole, Jesenského 903, 980 61 Tisovec nasledovne:

1. Raňajky / R /: v čase od 6:30 hod. do 7:30 hod.;
2. Obed / O /: v čase od 12:00 hod. do 14:00 hod.;
3. Večera / V /: v čase od 17:30 hod. do 18:30 hod.